Diari Oficial de la Generalitat Valenciana


Sumari del DOGV 5506, del 07-05-2007 (2007/5364)

RESOLUCIÓ de 15 de març de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital General Universitari d'Alacant per a fer extraccions i trasplantaments de progenitors hematopoètics de medul·la i sang perifèrica autòlegs.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5506

Data del DOGV
:   07-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/5364


Data del document
:   15-03-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * Alacant
    * establiment hospitalari
    * trasplantament d'òrgans

L'Hospital General Universitari d'Alacant va obtindre l'acreditació per a fer extraccions i trasplantaments de progenitors hematopoètics de medul·la i sang perifèrica autòlegs per la Resolució del secretari general de la conselleria de Sanitat de 4 d'octubre de 2001.  
Luis E. Rosado Bretón, director de l'Hospital General Universitari d'Alacant, va presentar, amb data 1 de febrer de 2007, la sol·licitud de renovació de l'acreditació per a fer extraccions i trasplantaments de progenitors hematopoètics de medul·la i sang perifèrica autòlegs.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre la renovació sol·licitada.  
Fonaments jurídics  
1. La Direcció General d'Ordenació, Avaluació i Investigació Sanitària de la conselleria de Sanitat és competent segons l'Orde de 13 de gener de 2006 sobre l'acreditació de centres sanitaris de la conselleria de Sanitat per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre l'Autorització de Centres, Servicis i Establiments Sanitaris, i el Decret 26/2005, de 4 de febrer, que aprova el Reglament Orgànic i Funcional de la conselleria de Sanitat.  
2. S'ha complit el que establixen el Reial Decret 1301/2006, de 10 de novembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i l'Orde de 13 de gener de 2006, de la conselleria de Sanitat.  
Vistos els antecedents de fet i els preceptes legals esmentats i la resta que s'apliquen, resolc renovar l'acreditació de l'Hospital General Universitari d'Alacant per a fer extraccions i trasplantaments de progenitors hematopoètics de medul·la i sang perifèrica autòlegs. Esta acreditació és vàlida per un període de cinc anys, a partir de la data d'esta resolució.  
Es pot revocar l'acreditació en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control del Programa de Trasplantaments de la Comunitat Valenciana, adscrit a la Direcció General d'Assistència Sanitària.  
Esta resolució s'ha de notificar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la data de la notificació.  
València, 15 de març de 2007. La directora general d'Ordenació, Avaluació i Investigació Sanitària: Pilar Viedma Gil de Vergara.  
RESOLUCIÓ de 15 de març de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual renova l'acreditació de l'Hospital General Universitari d'Alacant per a fer extraccions i trasplantaments de progenitors hematopoètics de medul·la i sang perifèrica autòlegs. [2007/5364]Conselleria de Sanitat